**ZAPISNIK**

**sa sjednice Učiteljskog vijeća,**

**održane 7. ožujka 2017. u 13:00 sati**

**Klasa: 602-01-01/17-01**

**Urbroj: 2176-22-01/17-34**

Nazočni članovi Učiteljskog vijeća – prisutni potpisani na pozivu.

Za sjednicu je predložen sljedeći

**DNEVNI RED:**

1. Izrada projektne dokumentacije za energetsku obnovu – izvješće
2. Izvješće s Aktiva ravnatelja (dežurstva, učitelji, izostanci...) - Đurđica Bočina, ravnateljica
3. Suvremene metode i oblici poučavanja, novi alati za modernizaciju nastave – Marija Cetinjan Kunic, pedagoginja
4. Primjeri iz prakse
5. Različito

Ad1.) Osnovnoj školi Sela dodijeljena su bespovratna sredstva za izradu projektne dokumentacije za energetsku obnovu zgrade škole u iznosu 160 033,00kuna s kojom će se prijaviti na natječaj za energetsku obnovu zgrada koje obavljaju djelatnost odgoja i obrazovanja. Planirana je rekonstrukcija krova, zidova pročelja, ostakljenih konstrukcija, stolarije, ugradnje novog kotla na pelete, ugradnja solarnog sustava za zagrijavanje tople vode i dr. Cilj projekta je sufinanciranje izrade projektne dokumentacije, na temelju koje će se ostvariti ulaganja u energetsku obnovu s ciljem osiguranja uvjeta za smanjenje utroška energije i štetnih emisija CO2.

**Zaključak:** OŠ Sela je 17. veljače. prijavila projekt „Energetska obnova Osnovne škole Sela“ u vrijednosti 4 606 886,96 kuna na natječaj „Energetska obnova zgrada i korištenje obnovljivih izvora energije u javnim ustanovama koje obavljaju djelatnost odgoja i obrazovanja“

Ad2.) Na sjednici su predložena pravila dežurstva kojima je cilj unaprijediti dežurstvo u školi, pojačanim dežurstvom usmjeriti učenike na primjereno ponašanje, unaprijediti sigurnost učenika u školi, smanjiti sukobe i materijalne štete. Neka od pravila su: dežura se u holu, blagovaonici i u hodnicima za vrijeme trajanja velikih odmora, ukoliko je dežurni učitelj spriječen ili na bolovanju, voditelj smjene pronalazi zamjenu za njegovo dežurstvo, učenici tijekom velikih odmora ne smiju napuštati školsku zgradu, raspored dežurnih učitelja određuje voditelj smjene za svaki tjedan i usklađen je s rasporedom sati svakog učitelja, pravila dežurstva za učitelje i učenike nalaze se na oglasnoj ploči u zbornici, a početkom šk. godine učenici i roditelji su upoznati s navedenim pravilima na prvom roditeljskom sastanku, raspored dežurstva učitelja vidljiv je na oglasnoj ploči u holu, zbornici i na svakom katu školske zgrade, po završetku dežurstva, dežurni učitelj upisuje se u knjigu dežurstva, gdje prema potrebi navodi zapažanja i o istima obavještava razrednika i pedagoginju, obrasci o dežurstvu učitelja čuvaju se jednu školsku godinu.

Predložena su pravila o ispričavanju izostanaka. Neka od pravila su: sve izostanke, osim bolesti roditelji trebaju najaviti unaprijed, kad učenik izostane, najkasnije drugi dan roditelj je dužan obavijestiti razrednika o razlozima izostanka, nakon bolesti, po povratku na nastavu, u roku 5 radnih dana razredniku treba biti dostavljena liječnička ispričnica, ako učenik ne donese ispričnicu u propisanom roku, razrednik treba telefonski pozvati roditelja i zatražiti ispričnicu koju roditelj treba donijeti u roku 5 radnih dana, ukoliko je dijete bilo bolesno, a nije išlo liječniku, odmah po povratku u školu dužno je donijeti u školu primjerenu pisanu ispričnicu roditelja, ispričavanje izostanaka može biti putem: liječničke ispričnice, pisane ispričnice roditelja, potvrde kluba, potvrde glazbene škole, usmeno, usmeno ispričavanje: za izostanak s jednog sata kod određenog učitelja, pismeno ispričavanje: razrednik opravdava do 3 radna dana (pojedinačna ili uzastopna) više puta godišnje. Roditelj treba pisano ispričati dijete, ravnatelj do 7 radnih dana, učiteljsko vijeće do 15 radnih dana, roditelj treba podnijeti pisani zahtjev ravnatelju za izostanke više od 3 dana.

Na sjednici je predstavljena i procedura o postupanju u slučaju sukoba učenika i incidentnih situacija

**Zaključak**: Na sjednici Učiteljskoj vijeća usvojena su pravila dežurstva i pravila o ispričavanju izostanaka prilagođena za Osnovnu školu Sela.

Ad3.) Suvremene metode i oblici poučavanja zahtijevaju i suvremenog nastavnika. U tradicionalnoj nastavi učenicima se nastojalo prenijeti znanje prema propisanim programima, uz pomoć predavanja pri čemu je učitelj bio predavač, ocjenjivanje je klasično, a motivacija ekstrinzična. U nastavi usmjerenoj na učenika trebamo poticati učenikov razvoj, fleksibilnim programima, pomoću aktivnih metoda, učitelj je organizator, motivacija intrinzična, a ocjenjivanje individualno, prateći razvoj učenika. Metode aktivnog poučavanja su: dijaloška, istraživačka metoda, učenje rješavanjem problema, simulacije, kreativno pisanje i rad, meditacije, slušanje glazbe i izvanučionička nastava. Predstavljene su suvremene aplikacije koje se mogu koristiti u nastavi. Neke od njih su: Linoit, PUP, Purpose games, Geo gebra, E-knjige, Go animate, Socrative, Kahoot, Plickers...

**Zaključak:** Nakon provedbe internetske mreže učitelji će nastojati osuvremeniti nastavu korištenjem novih metoda i aplikacija.

Ad4.) Na sjednici je prezentiran primjer rada škole u Norveškoj od strane ravnateljice Đurđice Bočine. Neke od bitnih razlika su: zabrana slatkiša u školama, naglasak na tjelesnim aktivnostima i boravku na zraku, početak ocjenjivanja u 8. razredu, isticanje samo pozitivnog prilikom učenikovog uspjeha...

 **Zaključak:** Naše škole nastoje se približiti sustavu obrazovanja razvijenih zemalja.

Ad5.) a. Planirano je maturalno putovanje sedmih i osmih razreda sljedeće školske godine.

b. Praćenje rada s učenicima koji imaju rješenja nastaviti će se u terminu od 13.-31.3.

c Povjerenstvo za utvrđivanje psihofizičkog stanja djeteta – izvješće

**Zaključak:** Sazivanje Razrednog vijeća biti će u periodu od 13.-17.3.

U Selima 8. ožujka 2017. Učiteljica:

 Valentina Počepan